Dandė
Dandė (port. Dande) – upė šiaurinėje Angoloje; jos ištakos yra Krištolo kalnuose. Įteka į Atlanto vandenyną ties Barra do Dande vietove (Bengo provincija). Teka pro Kašito (port. Caxito) miestą, taip pat Uižės provinciją. Upės ilgis siekia 285 km. Dandės žemupyje (paskutiniuose 30 km) susidariusi salpa, esama keleto nedidelių ežerų (tarp jų – Sungue, Ibendua, Morima). Įrengta Mabubas užtvanka; hidroelektrinės galia – 17,8 MW, tai svarbus energijos šaltinis šiaurinėje Angoloje.